Í upphafi óskaði formaður eftir heimild til að gera breytingu á dagskrá þannig að bætt væri við lið milli liðar 11 og 12 á dagskránni og liðir á eftir færist til í samræmi við það . Samþykkt samhljóða . Undir fyrsta lið á dagskrá fundarins mættu áheyrnarfullltrúar allra skólastiga , Sigurlaug Jónasdóttir , Hrefna Egilsdótir og Þorvaldur Hjarðar sem áheyrnarfulltrúar grunnskóla , Guðmunda Vala Jónasdóttir og Hlín Stefánsdóttir sem áheyrnarfulltrúar leikskóla og Drífa Sigurðardóttir sem áheyrnarfulltrúi tónlistarskóla . Auk þeirra mættu skólastjórarnir Sigríður Herdís Pálsdóttir , Daníel Arason , Jón Arngrímsson , Sverrir Gestsson og Stefanía Malen Stefánsdóttir . Áheyrnarfulltrúar grunnskóla sátu áfram undir liðum 2 - 6 og áheyrnarfulltrúar leikskóla undir liðum 5 - 12 þó kom Sigrún Arna Friðriksdóttir í stað Hlínar Stefánsdóttir . Farið var yfir drög að skiptingu fjárheimilda milli fræðslustofnana og forsendur hennar . Fræðslunefnd samþykkir fyrirliggjandi drög og vísar henni áfram til bæjarráðs til afgreiðslu með þeim forsendum sem að baki hennar liggja . Fræðslunefnd vekur um leið sérstaklega athygli á lögbundnum verkefnum og mikilvægi þessa málaflokks . Samþykkt með fjórum atkvæðum , einn sat hjá ( GI ) . Gunnhildur Ingvarsdóttir lagði fram eftirfarandi bókun : Fulltrúi B-lista situr hjá og harmar þann niðurskurð sem er boðaður í fyrirliggjandi drögum og þá skerðingu á þjónustu sem af hlýst . Nauðsynlegt er að fara yfir fjárhagsáætlun sveitarfélagsins í heild , forgangsraða verkefnum og þannig reyna til þrautar að komast hjá því að skerða þessa mikilvægu þjónustu sem varðar velferð og framtíð barna og unglinga .